cyanic-selkie/wikianc huggingface dataset:
স্বেচ্ছাসেবী কাজ
রাজনৈতিক দৃষ্টিভঙ্গি
আধুনিক সমাজের একটি পরিচিত গুণ হলো মানুষের একে অপরকে সাহায্য করা; স্বেচ্ছাসেবা কাজের দ্বারা শুধু অন্যদের সহযোগিতা করা হয় না, বরং তা স্বেচ্ছাসেবা দেয়া ব্যক্তিটির ব্যক্তিগত পর্যায়ে সুবিধা দেয়।[৩৬] একই ধরনের উদ্দেশ্য থাকা সত্ত্বেও, স্বেচ্ছাসেবক এবং রাষ্ট্র প্রদত্ত সেবার মধ্যে চাপা উত্তেজনা দেখা দিতে পারে। এই ধরনের চাপা উত্তেজনা কমানোর জন্য, বেশিরভাগ রাষ্ট্রই নীতি তৈরী করেছে আর আইন পাস করেছে যা সরকারের অংশীদার এবং তাদের স্বেচ্ছাসেবী প্রতিনিধিদের ভূমিকা আর সম্পর্কগুলো স্পষ্ট করে; এই নিয়ম প্রত্যেক পক্ষের স্থান নির্ধারণ করে এবং তাদের জন্য প্রয়োজনীয় বৈধ, সামাজিক, প্রশাসনিক আর আর্থিক সহযোগিতা নির্ধারণ করে।
এটা ঠিক তখন গুরুত্বপূর্ণ যখন কিছু স্বেচ্ছাসেবা কার্যক্রম রাষ্ট্রের প্রধানদের জন্য চ্যালেঞ্জ হিসেবে দেখা দেয় (যেমন, ২৯ শে জানুয়ারি ২০০১, প্রেসিডেন্ট বুশ সতর্ক করেছেন যে সেচ্ছাসেবক দল সম্পূরক— দখল করবে না— সরকারের প্রতিনিধিদের কাজ)। [৩৭]
স্বেচ্ছাসেবী কাজ যা রাষ্ট্রকে উপকৃত করে কিন্তু শ্রম ইউনিয়নগুলোকে রাগান্বিত করে কারণ তাদের বেতনভুক্ত প্রতিনিধিদের এতে চ্যালেঞ্জ করা হয় যারা তাদের স্বেচ্ছাসেবী কাজের জন্য বেতন পায়; এটি মূলত স্বেচ্ছাসেবক দমকল বিভাগের মতো সম্মিলিত বিভাগগুলোতে দেখা যায়।
বিদেশী অনুদানের অসুবিধাসমূহ
স্বেচ্ছাসেবী কাজের আদর্শ, বিদেশী অনুদানের অসুবিধাগুলো দেখা যায় যখন এটি জাতীয় সীমানার বাইরে প্রয়োগ করা হয়। স্বেচ্ছাসেবক যাদের একটি দেশ থেকে অন্য দেশে পাঠানো হয় তাদের উপস্থিতি সার্বভৌমত্বের লঙ্ঘন আর অনুদান গ্রহণকারী জাতীয় সরকারের প্রতি শ্রদ্ধার অভাব হিসেবে দেখা হয়।
তাই কারণগুলো গুরুত্বপূর্ণ যখন রাষ্ট্রগুলো অনুদান পাঠানোর প্রস্তাব দেয় আর যখন এই প্রস্তাবগুলো গ্রহণ করা হয়, বিশেষত যদি অনুদান দানকারীরা সাহায্য স্থগিত বা সব বন্ধ করে দেয়ার প্রস্তাব রাখে। তিন ধরনের শর্ত গড়ে উঠতে দেখা গেছে:
১। আর্থিক দায়িত্ব: স্বেচ্ছাসেবকরা লক্ষ্য অনুযায়ী কাজ করেছে কিনা তা নিশ্চিত করতে অর্থ পরিচালনার ক্ষেত্রে স্বচ্ছতা থাকতে হবে
৩। উন্নয়নের উদ্দেশ্যসমূহ: উন্নয়নশীল দেশগুলোকে আর্থিক লক্ষ্যগুলো প্রাপ্তির জন্য নির্দিষ্ট সময় বেঁধে নিতে বলা
কিছু আন্তর্জাতিক সেচ্ছাসেবক সংস্থা তাদের প্রাথমিক লক্ষ্যকে সংজ্ঞায়িত করে পরার্থবাদী হিসেবে: উন্নয়নশীল পৃথিবীর দারিদ্রতার সাথে যুদ্ধ করা আর মানুষের জীবনের মান উন্নয়ন করা, (অর্থাৎ ভলান্টারী সার্ভিসেস ওভারসিস এর আছে প্রায় ২০০০ দক্ষ পেশাজীবী সেচ্ছাসেবক যারা তাদের অভিজ্ঞতাকে স্থানীয় লোকদের মাঝে ছড়িয়ে দেয় যেন তারা ফেরত চলে আসলেও স্বেচ্ছাসেবী দক্ষতাগুলো সেখানে বজায় থাকে)। যখনই ধরনের সংস্থাগুলো সরকারের অংশীদার হিসেবে কাজ করে, ফলাফল হয় অসাধারণ।যদিও, যখন অন্যান্য সংস্থা বা পৃথক প্রথম বিশ্বের সরকারগুলো সেচ্ছাসেবক দলগুলোর সমর্থন করে তখন প্রশ্ন দেখা দেয় সংস্থাগুলো বা সরকারগুলো আসল উদ্দেশ্য দরিদ্রতা দূরীকরণ কিনা।  পরিবর্তে অনেকসময়, সম্পদ তৈরী করা কিছু দরিদ্রের জন্য অথবা এমন নীতি তৈরী করা যা দাতা রাষ্ট্রের জন্য উপকারী এমন তথ্য পাওয়া গিয়েছে।[৩৮] অনেক অল্প আয়ের দেশগুলোর অর্থনীতি শিল্পায়নের ফলে প্রাচুর্য আর বিনিয়োগের ফলে বিকাশ না হবার কারণে ক্ষতিগ্রস্ত হয়। এর একটি কারণ হলো উন্নয়নের সহযোগিতার পথ হিসেবে অনেক তৃতীয় বিশ্বের সরকারগুলোকে সেই উন্নয়নের নীতিগুলো অনুসরণ করতে বলা যেগুলো অপচয়ী, বিপথে চালিত করে, অথবা অনুৎপাদনশীল; কিছু নীতিগুলো এতই ধ্বংসাত্মক হয় যে অর্থনীতি টেকসই হতে পারেনা বাইরের সাহায্য ছাড়া।[৩৯]
অবশ্য,স্থানীয় স্বেচ্ছাসেবার কাজকে এক ধরনের অবদান হিসেবে বিবেচনা করে অনুদান দেবার কিছু প্রস্তাব স্বেচ্ছাসেবী কাজের সাধারণ মনোভাবকে বিকৃত করেছে, অর্থাৎ, বিদ্যমান শর্তাদির জন্য প্রয়োজন স্থানীয় মানুষের আচরণের পরিবর্তন যেন তারা দাতাদের অনুদান পেতে পারে। এটাকে প্রাপকদের জন্য পৃষ্ঠপোষকতা সম্পন্ন আর অবমাননাকর হিসেবে দেখা যেতে পারে কারণ প্রাপকদের প্রয়োজনের তুলনায় অনুদানটি দাতাদের নীতির লক্ষ্যটিকে স্পষ্টভাবে উপস্থাপন করে।
নৈতিক সম্পদ, রাজনৈতিক মূলধন এবং নাগরিক সমাজ
চীনের একটি গবেষণার উপর ভিত্তি করে, এক্সিও এবং নাগই (২০১১) পেয়েছেন যে স্বেচ্ছাসেবার তৃণমূল হচ্ছে বিভিন্ন সংস্থার জন্য ছিটমহল এবং এটি উন্নয়নশীল দেশের নাগরিক সমাজ গড়ে তুলতে এটি কাজ করে। গবেষকরা "নৈতিক সম্পদ আর রাজনৈতিক মূলধন" একটি পদ্ধতি গড়ে তুলেছেন নাগরিক সমাজের প্রতি স্বেচ্ছাসেবার অবদানগুলো পরীক্ষা করতে। নৈতিক সম্পদ বলতে বোঝায় যেসকল নৈতিকতা এনজিওগুলো পছন্দ করবে। রাজনৈতিক মূলধন বলতে বোঝায় যে মূলধনগুলো এনজিওগুলোর মর্যাদা, অধিকার বা বিদ্যমান রাজনৈতিক ব্যবস্থায় প্রবেশে সহায়তা করবে।[৪০]
সেই সাথে, এক্সিও এবং নাগই (২০১১) দুই ধরনের নৈতিক সম্পদ পেয়েছেন: নৈতিক সম্পদ-I আর নৈতিক সম্পদ-II (ibid). ১। নৈতিক সম্পদ-I: "আমার ঠিক কি করা উচিত", ইমানুয়েল কান্ট্ এর (১৯৯৮ [১৭৮৭]) যুক্তি দ্বারা অনুপ্রাণিত হয়ে নৈতিক সম্পদ-I এনজিওগুলোর সাহসিকতা বাড়িয়ে দিবে আর সমস্যার সময় কাজ করার এবং জয় করার জন্য শক্তি দিবে এই প্রশ্নের উত্তর দেবার মাধ্যমে যে "আমার ঠিক কি করা উচিত"।[৪১]
২। নৈতিক সম্পদ-II: আদরনো (২০০০) পেয়েছেন যে নৈতিক বা অনৈতিক বিষয়গুলো সমাজের দ্বারা ঠিক করা হয়, নৈতিক সম্পদ-II বলতে বোঝাচ্ছে সেই নৈতিকতাগুলো যেগুলো সমাজের দ্বারা ভালোভাবে গৃহীত হয়।[৪২] ধন্যবাদ ব্লাউ এবং ডানকানের বুদ্ধিগত উত্তরাধিকারের জন্য (১৯৬৭),দুই ধরনের রাজনৈতিক মূলধন লক্ষ করা যায়: ১। রাজনৈতিক মূলধন-I বোঝায় সেই রাজনৈতিক মূলধনকে যা হচ্ছে আরোপিত মর্যাদা যা এনজিওগুলো সম্পূর্ণরূপে ঐতিহাসিকভাবে উত্তরাধিকার সূত্রে প্রাপ্ত (যেমন, সিওয়াইএল)।
২। রাজনৈতিক মূলধন-II বোঝায় সেই রাজনৈতিক মূলধনকে যা এনজিওগুলো তাদের কঠোর পরিশ্রমের মাধ্যমে পায়।[৪৩]  স্পষ্টত, "নৈতিক সম্পদ-I ধারণ করে আত্মনির্ধারণ, যে নৈতিক বিশ্বাস অংশগ্রহণকারীরা পছন্দ করেছে, যা তাদের সাহসিকতা দেয়",[৪৪] প্রায় সব সংস্থাতেই নৈতিক সম্পদ-I আছে, যদিও তাদের অনেকের কাছেই সমাজের স্বীকৃতি প্রাপ্ত নৈতিক সম্পদ-II নেই। যদিও, স্বেচ্ছাসেবার সংস্থাগুলো প্রধানত নৈতিক সম্পদ-II দ্বারা চালিত কারণ একটি নৈতিক আধিপত্যের ধারণা এটাকে সম্ভব করেছে পক্ষগুলোর জন্য, যেখানে স্বেচ্ছাসেবী কাজের প্রচার করার জন্য বিভিন্ন মূল্যবোধ, লক্ষ্য এবং সংস্কৃতির একসাথে কাজ করতে হয়। তাই স্বেচ্ছাসেবার সংস্থাগুলো জনসাধারণ আর সরকারের বিশ্বাস আর সহযোগিতা খুব সহজেই জয় করবে তাদের থেকে যে সংস্থাগুলোর নৈতিকতা সমাজের মূলপ্রবাহ দ্বারা গৃহীত হয় না। অন্যভাবে বলতে গেলে, নৈতিক সম্পদ-II তৃণমূলের সংস্থাগুলোকে সাহায্য করে রাজনৈতিক মূলধন-I দ্বারা রাজনৈতিক মূলধন-II কে জয় করতে, যেটা উন্নয়নশীল দেশগুলো যেমন চীনে তাদের টিকে থাকা আর বেড়ে উঠার জন্য গুরুত্বপূর্ণ বিষয়। অতএব, এই স্বেচ্ছাসেবার রাজ্যগুলো নাগরিক সমাজের বেড়ে উঠার জন্য উন্নয়নশীল দেশগুলোতে একটি ছিটমহল হতে পারে।[৪০]
মানসিক স্বাস্থ্য সুবিধাসমূহ
স্বেচ্ছাসেবী কাজকে শুধু আনন্দের সাথে যুক্ত করলেই হবে না [৪৬] এটি আনন্দকে বাড়িয়েও তোলে।[৪৬][৪৭] সেইসঙ্গে বিবরণ থেকে জানা যায়, সাহায্য পাওয়া থেকে সাহায্য করা মানসিক  স্বাস্থ্যের জন্য অনেক বেশি উপকারী।[৪৮] গবেষণা থেকে এটাও দেখা গেছে যে, স্বেচ্ছাসেবী কাজ একাকিত্ব কমিয়ে দেয়ার একটি কারণ হিসেবে কাজ করে তাদের জন্য যারা স্বেচ্ছাসেবী কাজে যুক্ত থাকে সেই সঙ্গে যাদের জন্য স্বেচ্ছাসেবী কাজ করা হয়।[৪৯]
পরিসংখ্যান
স্বেচ্ছাসেবা বিশেষজ্ঞ সুসান জে. এলিসের মতে, যুক্তরাষ্ট্রে, ঐতিহাসিকভাবে স্বেচ্ছাসেবী কাজের পরিসংখ্যান সীমিত হয়েছে। [৫০] ২০১৩ সালে, ইউ.এস. বর্তমান জনসংখ্যা জরিপ (ইউএস) একটি স্বেচ্ছাসেবী কাজের ক্রোড়পত্র সংযুক্ত করে, যেখানে স্বেচ্ছাসেবী কাজের পরিসংখ্যান তৈরী ছিল।
সমালোচনা
১৯৬০-এর দশকে, ইভান ইলিচ একটি বিশ্লেষণ প্রদান করেন যেখানে আমেরিকান স্বেচ্ছাসেবকদের মেক্সিকোতে ভূমিকাকে তিনি অভিহিত করেছিলেন জাহান্নামে ভালো উদ্দেশ্যে থাকা । পাউলো ফ্রেইরে আর এডওয়ার্ড সাইদ, এর মতো সমালোচকদের মতোই তার উদ্বেগ, ক্রিস্টিয়ান মিশনারি চিন্তাধারা প্রসারের কারণে পরার্থপরতা বিশ্বাসের চারপাশে আবর্তিত হয়েছে। এছাড়াও, তিনি উল্লেখ করেছেন দায়িত্ব/বাধ্যতা-এর জ্ঞান হচ্ছে একটি কারণ, যে ধারণাটি অভিজাতবর্গকে বাধ্য করে -  এটি প্রথম গড়ে উঠে ফ্রেঞ্চ অভিজাত-তন্ত্র থেকে যে এটি তাদের সম্পদ থেকে আসা নৈতিক দায়িত্ব। সাধারণভাবে বললে, এই চেতনাগুলো পৃথিবীব্যাপী দেশীয় সংস্কৃতির উপর ক্ষমতা আর কর্তৃত্ব বাড়িয়ে দেয়ার ইচ্ছা করে। ওয়েস্টমিয়ার এবং খান (১৯৯৬) এবং বেল হুক্স (née গ্লোরিয়া ওয়াটকিনস) (২০০৪) থেকে আধুনিক সমালোচনা এসেছে।সেসঙ্গে, জিওরজিয়াও (২০১২) ( http://www।routledge।com/books/details/9780415809153/ ) আন্তর্জাতিক অনুদান স্বেচ্ছাসেবী কাজের উপর নব্যউদারনীতিবাদ এর প্রভাব সমালোচনা করেছেন।
চিকিৎসা পর্যটনের ক্ষেত্র (সেই স্বেচ্ছাসেবকরা যারা চিকিৎসা সেবা দিতে বিদেশ ভ্রমণ করে) বর্তমানে নেতিবাচক সমালোচনার সম্মুখীন হয়েছে যখন টেকসই সক্ষমতা, অর্থাৎ,  দীর্ঘ সময় ধরে, স্থানীয় ভাবে, এবং বিদেশী সুবিধা নিয়ে কাজ করা সম্ভব, এমন বিকল্প ধারণার  সাথে তুলনা করা হয়েছে। অনেক বেশি পরিমাণ সমালোচনা বড় করে বিজ্ঞানবিষয়ক আর সহকর্মীদের লেখনীতে প্রকাশ পেয়েছে।[৫২][৫৩][৫৪] বর্তমানে, গণমাধ্যমের বিভিন্নদিকে সাধারণ পাঠকদের মাঝেও এই ধরনের সমালোচনা প্রকাশ পাচ্ছে।[৫৫]
স্বেচ্ছাসেবী কাজের অন্য একটি সমস্যা চিহ্নিত করা হয়েছে যেটি হলো এটিকে কম বেতনের প্রবেশ পদের সাথে বদলি করা হচ্ছে। এই ধরনের কাজের ফলে সামাজিক গতিশীলতা কমবে, শুধু যারা বেতন ছাড়া কাজ করতে পারবে, তারা অভিজ্ঞতা অর্জন করতে পারবে।[৫৬] যুক্তরাজ্যের ট্রেড ইউনিয়ন্স সতর্ক করেছে যে দীর্ঘ সময়ের স্বেচ্ছাসেবী কাজ শোষণের একটি ধরন, যা দাতব্যসংস্থা গুলো আইন অনুযায়ী ন্যূনতম বেতন পরিহার করতে ব্যবহার করে।[৫৭] কিছু সেক্টর গুলোতে এখন প্রত্যাশা করা হচ্ছে, কাজের সাথে সম্পৃক্ত হোক বা না হোক, অংশগ্রহণকারীদের কাজের জন্য অর্থ প্রদান করা হবে তবে নির্দিষ্ট সময় পর্যন্ত স্বেচ্ছাসেবী কাজের  অভিজ্ঞতা অর্জন করতে হবে, যা স্বেচ্ছাসেবার পূর্ণ যোগ্যতা নির্ধারণে সাহায্য করবে।[৫৮]
কুয়েতের সংবিধান
কুয়েতের সংবিধান (الدستور الكويتي, ) ১৯৬১-১৯৬২ সালের কুয়েতি সাংবিধানিক সম্মেলন নির্বাচনের মাধ্যমে সৃষ্ট হয় এবং ১৯৬২ সালের ১১ই নভেম্বর কুয়েতি আমির ও সামরিক বাহিনীর কমান্ডার শেখ আবদুল্লাহ আল-সালিম আল সাবাহ এতে স্বাক্ষর করে আইন হিসেবে প্রতিষ্ঠিত করে।
ইতিহাস
কুয়েতের স্বাধীনতার পর ও ইরাকি আক্রমণের হুমকির ভিত্তিতে ১৯৬১ সালের জুন মাসে আমির আবদুল্লাহ আল-সালিম আল সাবাহ ঘোষণা দেন তিনি কুয়েতের জন্য সংবিধান রচনা করবেন। ডিসেম্বর মাসে গণপরিষদের জন্য নির্বাচন হয়, যা ১৯৬২ সালের ১১ই নভেম্বর আইন নম্বর ১ হিসেবে প্রবর্তিত একটি সংবিধানের খসড়া তৈরি করে। সংবিধানের অনুচ্ছেদসমূহ দুইবার বাতিল করা হলেও দলিলটি কুয়েতের রাজনৈতিক ব্যবস্থার অভিপ্রায়ের মৌলিক বিবৃতি হিসেবে রয়ে গেছে।
কুয়েতের সংবিধানের সময়রেখা
সূত্র:
১৯৭৬ ও ১৯৮৬ সালে সংবিধান স্থগিত
কুয়েতের সংবিধান ১৯৭৬ সালে ও ১৯৮৬ সালে দুইবার স্থগিত করা হয়।
১৯৭৬ সালের আগস্টে আমির তার নীতির বিরুদ্ধে পরিষদের বিপুল বিরোধিতার প্রতিক্রিয়ায় রাজনৈতিক ও নাগরিক অধিকার (সংবাদপত্রের স্বাধীনতা এবং আইনসভা ভেঙে দেওয়া) এবং পরিষদ সম্পর্কিত সংবিধানের চারটি অনুচ্ছেদ স্থগিত করেন। তবে, ১৯৮০ সালে সংবিধানের স্থগিত অনুচ্ছেদসমূহ জাতীয় পরিষদের সাথে পুনঃস্থাপিত হয়।
১৯৮২ সালে সরকার ষোলটি সাংবিধানিক সংশোধনী পেশ করে যা অন্যান্য বিষয়ের মধ্যে আমিরকে একটি বর্ধিত সময়ের জন্য সামরিক আইন ঘোষণা করার অনুমতি দিত এবং আইনসভার আকার এবং অফিসের মেয়াদ উভয়ই বৃদ্ধি করত। ১৯৮৩ সালের মে মাসে কয়েক মাস বিতর্কের পর প্রস্তাবসমূহ আনুষ্ঠানিকভাবে বাদ দেওয়া হয়। তা সত্ত্বেও, সাংবিধানিক সংশোধনের বিষয়টি জাতীয় পরিষদ এবং রাজপ্রাসাদ উভয় স্থানে আলোচনার বিষয় হিসেবে অব্যাহত ছিল।
১৯৮৬ সালে জাতীয় পরিষদের সাথে আবার সংবিধান স্থগিত করা হয়। পূর্ববর্তী স্থগিতাদেশের মত এই পদক্ষেপের বিপুল বিরোধিতা দেখা দেয়; প্রকৃতপক্ষে ১৯৮৯-৯০ সালের গণতন্ত্র আন্দোলন সাংবিধানিক জীবনে প্রত্যাবর্তনের দাবি থেকে এর নাম হয়ে যায় সাংবিধানিক আন্দোলন। ওঠে ইরাকের কুয়েত দখলের পর, যা সমস্ত সাংবিধানিক অধিকার বাতিল করে এবং ১৯৯১ সালে কুয়েতের সার্বভৌমত্বে ফিরে আসার পরে এই বিরোধিতা আরও স্পষ্ট হয়ে।
১৯৯২ সালের শুরুর দিকে অনেক সংবাদপত্রের নিষেধাজ্ঞা প্রত্যাহার করা হয়েছিল। ১৯৯২ সালের অক্টোবরের নির্বাচনের পর জাতীয় পরিষদ সমস্ত আমিরি ডিক্রি পর্যালোচনা করার জন্য তার সাংবিধানিক অধিকার প্রয়োগ করে, এ সময় জাতীয় পরিষদ বিলুপ্ত হয়ে যায়।
মোলার বন্দ
মোলারবন্দ (Molar Band) ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ পূর্ব দিল্লি জেলার একটি শহর।
হওয়াম অংবি ঙাংবি দেবী
হওয়াম অংবি ঙাংবি দেবী (১ আগস্ট ১৯২৪ – ১২ জুন ২০১৪) একজন ভারতীয় শাস্ত্রীয় নৃত্যশিল্পী, সঙ্গীতজ্ঞ। তিনি মণিপুরী নৃত্য-এর লাই হারাওবা এবং রাস নৃত্যের পারদর্শিতার জন্য বিশেষভাবে পরিচিত।  ১৯৯৩ সালে তিনি সঙ্গীত নাটক একাডেমী পুরস্কার লাভ করেছিলেনে। ২০১০ সালে ভারত সরকার মণিপুরী শাস্ত্রীয় নৃত্যের ক্ষেত্রটিতে তাঁর অগ্রণী অবদানের স্বীকৃতিস্বরূপ ভারতের চতুর্থ সর্বোচ্চ অসামরিক সম্মান পদ্মশ্রী প্রদান করেন।
মোলার বন্দ
জনসংখ্যার উপাত্ত
ভারতের ২০০১ সালের আদমশুমারি অনুসারে মোলার বন্দ শহরের জনসংখ্যা ৩৯,২৬৭ জন। এর মধ্যে পুরুষ ৫৬%, এবং নারী ৪৪%। এই শহরের জনসংখ্যার ১৮% হল ৬ বছর বা তার কম বয়সী।
এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৭%, এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে মোলার বন্দ এর সাক্ষরতার হার বেশি।
হওয়াম অংবি ঙাংবি দেবী
জীবনী
হওয়াম অংবি ঙাংবি দেবী মণিপুর-এর প্রথম শাস্ত্রীয় সঙ্গীত শিল্পী। তিনি আকাশবাণীতে গান গাইতে আরম্ভ করেছিলেন এবং ১৯৪৮ সালে প্রথম মণিপুরী চলচ্চিত্র মাইনু পেমছার পার্শ্বসঙ্গীতশিল্পী হিসাবে গান গেয়েছিলেন। মণিপুরে জওহরলাল নেহরু মণিপুর নৃত্য একাডেমী প্রতিষ্ঠা হওয়ায় তিনি এর নৃত্য এবং সঙ্গীত বিভাগের অধ্যাপক হিসাবে নিযুক্তি লাভ করেছিলেন। তিনি এখানকার লাই হারাওবা নৃত্যের শিক্ষক ছিলেন। তিনি লাই হারাওবা নৃত্যের ওপরে গবেষণা করে প্রতিষ্ঠানটির জন্য পাঠ্যক্রম প্রস্তুত করেছিলেন। এর সাথে তিনি নিজেও ললিত কলা একাডেমী থেকে শিক্ষা গ্রহণ করেছিলেন। তারপর ১৯৩৬ সাল থেকে ১৯৪৫ সাল পর্যন্ত তিনি মণিপুর নাট্য সন্থা, রূপমহল থিয়েটার এবং আর্য থিয়েটারে অভিনেত্রী হিসাবে জড়িত ছিলেন।
পরে তিনি ১৯৬৬ সালে জওহরলাল নেহরু মণিপুর নৃত্য একাডেমীর লোকনৃত্য বিভাগের প্রধান পদে অধিষ্ঠিত হন। ১৯৮৫ সালে তিনি এই প্রতিষ্ঠানের উপাধ্যক্ষ পদে থাকায় চাকরির থেকে অবসর গ্রহণ করেন। তিনি বিভিন্ন রাষ্ট্রীয় এবং আন্তঃরাষ্ট্রীয় অনুষ্ঠানে নৃত্য পরিবেশন করেছিলেন।
১৯৪১ সালে তিনি হওয়াম আমোবা সিংয়ের সঙ্গে বিবাহপাশে আবদ্ধ হয়েছিলেন এবং তাঁদের একজন পুত্র সন্তান আছে। ২০১৪ সালের ১১ জুন তারিখে ইম্ফলের নিজ বাসভবনে তাঁর মৃত্যু হয়।
পুরস্কার এবং সম্মান
হওয়াম অংবি ঙাংবি দেবী আসাম সরকার-এর থেকে বীরাঙ্গনা উপাধি লাভ করেছিলেন। ১৯৮০ সালে তিনি মণিপুর সরকারের অন্তর্গত মণিপুর রাজ্যিক কলা একাডেমী থেকে সোনার পদক লাভ করেছিলেন। ১৯৮৫ সালে তাঁকে মণিপুরী সাহিত্য পরিষদ নৃত্য ভূষণ পুরস্কারে সম্মানিত করে।  ১৯৯৩ সালে তিনি সঙ্গীত নাটক একাডেমী পুরস্কার লাভ করেছিলেন। ২০১০ সালে ভারত সরকার মণিপুরী শাস্ত্রীয় নৃত্যের ক্ষেত্রটিতে তাঁর অগ্রণী অবদানের স্বীকৃতিস্বরূপ ভারতের চতুর্থ সর্বোচ্চ অসামরিক সম্মান পদ্মশ্রী প্রদান করেন।
কেসামান
কেসামান (জমানত) (قَسَمًا) আলজেরিয়ার জাতীয় সঙ্গীত। ফ্রান্স থেকে স্বাধীনতার পরে ১৯৬৩ সালে সল্প সময়তে একে গ্রহণ করা হয়েছিল। এটি গানের কথা দিয়েছেন মুফদি জাকারিয়া (লিখেছেন ১৯৫৬ সালে ফরাসি ঔপনিবেশিক শক্তিসমূহের কাছে বন্দি অবস্থায়) এবং সুর দিয়েছেন একজন মিশরীয় আবদি রবলেহ্‌।
সিরি সুরেইয়া ওন্ডার
সিরি সুরেইয়া ওন্ডার (জন্ম ৭ জুলাই ১০৬২) একজন তুর্কি চলচ্চিত্র পরিচালক, অভিনেতা, চিত্রনাট্যকার, কলাম লেখক ও তুর্কমেন বংশের রাজনীতিবিদ। পিস অ্যান্ড ডেমোক্রেসি পার্টি (বিডিপি) সমর্থিত স্বাধীনভাবে ২০১১ সালে পার্লামেন্টে নির্বাচিত হন, পরে তিনি দলে যোগ দেন। তিনি ২০১৪ সালের পৌরসভা নির্বাচনে বিডিপির বোন পার্টি পিপলস ডেমোক্রেটিক পার্টির (এইচডিপি) ইস্তাম্বুল মেয়র প্রার্থী হিসেবে প্রতিদ্বন্দ্বিতা করেছিলেন এবং ৪,১২,৮৭৫ টি ভোট (8.8%) নিয়ে তৃতীয় স্থানে ছিলেন। ২০১৫ সালের ৭ জুনের সাধারণ নির্বাচনে তিনি আঙ্কারা প্রদেশের ১ ম নির্বাচনী জেলার এমপি নির্বাচিত হন।
শুরুর বছরগুলো
ওন্ডার ১৯৬৭ সালের ৭ জুলাই কুর্দিস্তানের সেমসারে নাপিত পিতার সন্তান হিসাবে জন্মগ্রহণ করেছিলেন, তার পিতা ১৯৬০-এর দশকে বেহিস বোরানের ওয়ার্কার্স পার্টির প্রাদেশিক কার্যালয়ের প্রতিষ্ঠাতা ও নেতা ছিলেন। তার বাবা সিরোসিসে মারা যান, যখন ওন্ডার আট বছর বয়সী ছিল। তার মা তাকে ও তার চার ছোট ভাই বোনকে নিয়ে দাদুর (মায়ের বাবা) বাড়িতে চলে যান। তিনি তার পরিবারকে আর্থিক ভাবে সহায়তা করার জন্য বিদ্যালয়ে অধ্যায়ন কালীনসময়ে একটি ফটোগ্রাফের দোকানে শিক্ষানবিশ হিসেবে কাজ শুরু করেন এবং উচ্চ বিদ্যালয়ের দশম শ্রেণী পর্যন্ত পড়া চালিয়ে যান।
তিনি ১৯৮০ সালে রাষ্ট্রবিজ্ঞান পড়ার জন্য আঙ্কারার বিশ্ববিদ্যালয়ে ভর্তি হন। দ্বিতীয় মেয়াদে তিনি সামরিক শাসনের প্রতিবাদ করার জন্য একটি রাজনৈতিক ছাত্র আন্দোলনে যোগ দেন। এই সামরিক বিদ্রোহ ১৯৮০ সালের ১২ সেপ্টেম্বর সরকারকে উৎখাত করেছিল। অবৈধ সংগঠনে সদস্য হওয়ার অভিযোগে তাকে গ্রেফতার করা হয় এবং বারো বছরের কারাদণ্ড দেওয়া হয়। তিনি মামাক, উলুকানলার এবং হায়মানার মতো মত কারাগারগুলোর জনাকীর্ণ ওয়ার্ডে বন্দী ছিলেন।
কর্মজীবন
তার ২০০৬ সালের চলচ্চিত্র দ্য ইন্টারন্যাশনাল ২০০৭ সালের আন্তর্জাতিক আদানা গোল্ডেন বোল ফিল্ম ফেস্টিভ্যালে সেরা ছবির পুরস্কার পেয়েছিল এবং ২৯তম মস্কো আন্তর্জাতিক চলচ্চিত্র উৎসবে প্রবেশ করেছিল।
২০২০ অনূর্ধ্ব-১৯ ক্রিকেট বিশ্বকাপ
২০২০ আইসিসি অনূর্ধ্ব-১৯ ক্রিকেট বিশ্বকাপ হচ্ছে একটি সীমিত ওভারের ক্রিকেট প্রতিযোগিতা যা ২০২০ সালের ১৭ জানুয়ারি থেকে ৯ ফেব্রুয়ারি তারিখ পর্যন্ত দক্ষিণ আফ্রিকায় অনুষ্ঠিত হয়। এটি ছিল অনূর্ধ্ব-১৯ ক্রিকেট বিশ্বকাপের ১৩তম আসর, এবং দ্বিতীয় বারের মতো দক্ষিণ আফ্রিকায় অনুষ্ঠিত হয়। প্রতিযোগিতায় ১৬টি দল ৪টি গ্রুপে বিভক্ত হয়ে খেলে। প্রতি গ্রুপে শীর্ষ দুটি দল প্রতিযোগিতার সুপার লীগ পর্বে এবং প্রতি গ্রুপের শেষ দুটি দল প্লেট লীগে অগ্রসর হয়। ভারত হচ্ছে বিগত আসরের চ্যাম্পিয়ন।
প্রথম সুপারলীগ সেমি-ফাইনালে যশস্বী জয়সওয়ালের অপরাজিত শত রানের বিনিময়ে ভারত পাকিস্তানকে ১০ উইকেটে পরাজিত করে ফাইনালে উন্নীত হয়। অপরদিকে দ্বিতীয় সুপারলীগের সেমি-ফাইনালে মাহমুদুল হাসান জয় এর দুর্দান্ত শতরানে ভর করে, বাংলাদেশ নিউজিল্যান্ডকে ৬ উইকেটে পরাজিত করে ফাইনালেন উন্নীত হয়। পাকিস্তান এবং নিউজিল্যান্ডের মধ্যকার তৃতীয় স্থান নির্ধারনী প্লে অফ ম্যাচটি বৃষ্টির কারণে কোনও বল করা ছাড়াই পরিত্যক্ত হয়। টুর্নামেন্টের গ্রুপ পর্বে নিউজিল্যান্ডের চেয়ে বেশি পয়েন্ট অর্জন করার কারণে পাকিস্তানকে তৃতীয় ঘোষণা করা হয়।
ফাইনালে, ভারত প্রথমে ব্যাট করে ১৭৭ রান তোলে। তবে বাংলাদেশের ইনিংসের সময় বৃষ্টির কারণে ডিএলএস পদ্ধতি অনুসারে, বিজয়ের জন্য বাংলাদেশের নতুন লক্ষ্যমাত্রা নির্ধারন করা হয় ৪৬ ওভাবে ১৭০ রান। বাংলাদেশ ৪২.১ ওভারে ৭ উইকেট হারিয়ে লক্ষ্যমাত্রায় পৌঁছে যায় ও ভারতকে তিন উইকেটে হারিয়ে টুর্নামেন্ট জয় করে। এটি আইসিসি ইভেন্টের যে কোনও স্তরে বাংলাদেশের প্রথম শিরোপা জয়।
বাছাইপর্ব
আন্তর্জাতিক ক্রিকেট কাউন্সিল (আইসিসি)-এর ২০১৮ বিশ্বকাপের শীর্ষ ১১টি দল স্বয়ংক্রিয়ভাবে ২০২০ প্রতিযোগিতার যোগ্যতা অর্জন করে; আয়ারল্যান্ড হচ্ছে একমাত্র পূর্ণসদস্য দল যারা স্বয়ংক্রিয়ভাবে যোগ্যতা অর্জনে ব্যর্থ হয়। প্রতিটি দলই ৫টি আঞ্চলিক বাছাই প্রতিযোগিতা জিতে বিশ্বকাপ খেলার যোগ্যতা অর্জন করে। যোগ্যতা অর্জনের ধাপের প্রতিযোগিতায় ২০১৮-২০১৯ সালে মোট ১৫টি দল অংশ গ্রহণ করে। প্রথম বাছাইপর্ব প্রতিযোগিতাটি অনুষ্ঠিত হয় ৩১ জুলাই ২০১৮ তারিখে ইউরোপীয় দ্বিতীয় বিভাগ গ্রুপে। বাছাইচক্রের সর্বশেষ রাউন্ডটি অনুষ্ঠিত হয় জুলাই আগস্ট ২০১৯ এ নেদারল্যান্ডস-এ।
নাইজেরিয়া আঞ্চলিক পর্যায়ের প্রতিযোগিতায় সবগুলো দলের মধ্যে প্রথম স্থান অর্জন করে এবং ইতিহাসে প্রথমবারের মতো অনূর্ধ্ব-১৯ ক্রিকেট বিশ্বকাপ খেলার সুযোগ পায়। অপর দিকে জাপানও তাদের ইতিহাসে প্রথমবারের মতো অনূর্ধ্ব-১৯ ক্রিকেট বিশ্বকাপ খেলার সযোগ পায়। জাপান তাদের চূড়ান্ত বাছাই ছকে পাপুয়া নিউ গিনির সাথে খেলার জন্য নির্ধারিত ছিল, কিন্তু পাপুয়া নিউ গিনি উক্ত ম্যাচটি বাজেয়াপ্ত করে। পাপুয়া নিউ গিনি ক্রিকেট বোর্ড খেলার আইন ভঙ্গ করার দায়ে ১০জন খেলোয়াড়কে বছরের জন্য নিষিদ্ধ করে কানাডা, স্কটল্যান্ড এবং সংযুক্ত আরব আমিরাত হচ্ছে অপর যোগ্যতা অর্জনকারী বাকী দলগুলো।
গ্রুপ পর্যায়
প্রতিযোগিতার খেলার সময়সূচী আইসিসি কর্তৃক ২৪ অক্টোবর ২০১৯ তারিখে নিশ্চিত করা হয়।
২০২৩ আইল অব ম্যান নারী ক্রিকেট দলের অস্ট্রিয়া সফর
আইল অব ম্যান নারী ক্রিকেট দল ২০২৩ সালের জুলাই মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য অস্ট্রিয়া সফর করে। সিরিজের ম্যাচসমূহ জিবার্ন ক্রিকেট মাঠে অনুষ্ঠিত হয়। ২০২৩ সালের জুলাই মাসে সিরিজের সূচি নিশ্চিত করা হয়। সিরিজে আইল অব ম্যান ৩–০ ব্যবধানে জয়ী হয়।
২০২৩ ফ্রান্স নারী ক্রিকেট দলের অস্ট্রিয়া সফর
ফ্রান্স নারী ক্রিকেট দল ২০২৩ সালের মে মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য অস্ট্রিয়া সফর করে। সিরিজের ম্যাচসমূহ নিম্ন অস্ট্রিয়ার জিবার্ন ক্রিকেট মাঠে অনুষ্ঠিত হয়। সিরিজটি ফ্রান্সের জন্য ২০২৩ নারী টি২০ বিশ্বকাপ ইউরোপ বাছাইপর্বের দ্বিতীয় বিভাগের প্রস্তুতি হিসেবে গণ্য হয়।
সিরিজের পাঁচটি ম্যাচেই জয়ী হয় ফ্রান্স।
লারনাকা
লারনাকা (Λάρνακα ; Larnaka বা İskele) সাইপ্রাসের দক্ষিণ উপকূলের একটি নগর এবং তা লারনাকা জেলারই রাজধানী। নিকোসিয়া এবং লিমাসলের পরে এটিই সে দেশের তৃতীয় বৃহত্তম নগর, যার জনসংখ্যা ১৪৪,২০০ (২০১৫)।
পামগাছ শোভিত সমুদ্রতীর, সেন্ট ল্যাজারাসের চার্চ, হালা সুলতান টেক্কে, কামারেস অ্যাকুয়েডাক্ট এবং মধ্যযুগীয় দুর্গের জন্যেই নগরটি বেশি পরিচিত। এটি গড়ে উঠেছে প্রাচীন সিটিয়াম নগররাজ্যের ধ্বংসস্তুপের ওপর, যেখানে জন্মগ্রহণ করেছিলেন স্টোয়িক দার্শনিক জেনো।
ব্যুৎপত্তি
এ অঞ্চলে অনেক লারনাক্স (কফিন) পাওয়া যেতো বলেই সম্ভবত এর নাম লারনাকা রাখা হয়। সোফোক্লিস হাজিসাভ্ভাস, একজন রাষ্ট্রীয় প্রত্নতাত্ত্বিক, বলেছেন যে, "১৯ শতকের শেষপাদে গঠিত শহরটির ইংরেজ কাউন্সিল লারনাকা অঞ্চলে ৩০০০-এরও বেশি সমাধি খুঁজে পাবার দাবি করে।"
ভূগোল
লারনাকা সল্ট লেক শীতকালে জলে ভরে যায় এবং ফ্লেমিঙ্গো পাখির ঝাঁক নভেম্বর থেকে মার্চের শেষ পর্যন্ত এখানে থাকে। গ্রীষ্মকালে সাধারণত হ্রদটি শুকিয়ে যায়। একসময় শুকিয়ে যাওয়া হ্রদের তলানি লবণ সংগ্রহ করে ব্যবহার করা হতো, কিন্তু এখন মনে করা হয় যে এ লবণ খাবার উপযুক্ত নয়।
শিক্ষা
শহরে বর্তমানে শতাধিক শিক্ষাপ্রতিষ্ঠান আছে, তারমধ্যে উল্লেখযোগ্য হলো আমেরিকান একাডেমি, লারনাকা নারেগ আর্মেনিয়ান স্কুল এবং আলেকজান্ডার কলেজ।
শিল্পকলা
লারনাকাতে একটি থিয়েটার এবং একটি আর্ট গ্যালারী আছে, মিউনিসিপ্যালিটি সেগুলো চালায়। সাইপ্রাসের বিখ্যাত শিল্পী স্ট্যাস পারাসকোস ২০০৭ সালে ওল্ড টাউনে করনারো ইন্সটিটিউট নামে একটি সাংস্কৃতিক কেন্দ্র খুলেছিলেন, সেখানে সমসাময়িক আর্ট একজিবিশন এবং সাংস্কৃতিক অনুষ্ঠান হতো, ২০১৭ সালে লারনাকা মিউনিসিপ্যালিটি সেটি বন্ধ করে দেয়।
খাদ্যাভ্যাস
লারনাকায় খাবারের অনেক পদেই শিম অন্তর্ভুক্ত থাকে, যেমন ফাসোলাকি (রেড ওয়াইন দিয়ে ভেড়ার মাংস আর ফরাসী শিম রান্না) এবং লোউভি মা লাহানা (কালোচক্ষু শিম ও চার্ড)। হালকা খাবারের মধ্যে আছে আলুর সালাদ, কোলরাবি সালাদ, এবং গরম গ্রিল-করা কালো জলপাই। আর আছে সাইপ্রাস ভিলেজ সসেজ এবং শেফটালিয়া, ডোলমাডেস, কেফটেডেস, টমেটো সসে কোলোকাসসি, এবং বেগুনের কয়েক পদ। বেকড বা গ্রিলকরা ভেড়া (সুভলা) সাধারণত বড় খানার সময় দেয়া হয়, কয়েক রকম মাছও তাই।
নথি আদান-প্রদান
পিয়ার-টু-পিয়ার আদানপ্রদান
পিয়ার-টু-পিয়ার ফাইল আদান প্রদান পিয়ার-টু-পিয়ার(P2P) অ্যাপ্লিকেশন আর্কিটেকচারের উপর ভিত্তি করে গড়ে উঠেছে। কম্পিউটারগুলোতে অন্যান্য ব্যবহারকারীদের আদান প্রদানকৃত ফাইলসমূহ ডিরেক্টরি সার্ভারে তালিকাভূক্ত করা হয়ে থাকে। পিটুপি প্রযুক্তি ন্যাপস্টার, স্পোটিফাই এবং ইনফিনিটের মতো জনপ্রিয় সেবাদাতা প্রতিষ্ঠান দ্বারা ব্যবহৃত হয়েছিল। সবচেয়ে জনপ্রিয় পিটুপি শেয়ারিং এর প্রোটোকল হল বিটটরেন্ট।
ফাইল সিংক এবং আদানপ্রদানকারী সেবা
ক্লাউড-বেসড ফাইল সিংক্রনাইজিং এবং শেয়ারিং সেবা প্রত্যেক ব্যবহারকারীদের নেটওয়ার্ক ডিভাইসের উৎসর্গকৃত শেয়ারিং ডিরেক্টরি থেকে ফাইল হালনাগাদ করার মাধ্যমে স্বয়ংক্রিয় ফাইল স্থানান্তর ব্যবস্থাকে বাস্তবায়ন করে। এই ফোল্ডারে রাখা ফাইলগুলোও সাধারণত ওয়েবসাইট এবং মোবাইল অ্যাপ্লিকেশনের মাধ্যমে প্রবেশ করা সম্ভব, এবং অন্যান্য ব্যবহারকারীরা ফাইল দেখা অথবা সহযোগিতার জন্য খুব সহজেই তা আদান প্রদান করতে পারবে। এই ধরনের সেবা ড্রপবক্স এবং গুগল ড্রাইভের মতো কাস্টমার-ওরিয়েন্টেড ফাইল হোস্টিং সেবার ফলে আরও জনপ্রিয় হয়ে উঠেছে।
আরসিংক (rsync) হল আরও ঐতিহ্যগত প্রোগ্রাম যেটি ১৯৯৬ সালে প্রকাশিত হয়েছিল এবং ফাইলসমূহ সরাসরি যন্ত্র থেকে যন্ত্র (machine-to-machine) ব্যবস্থার মাধ্যমে সিংক্রোনাইজ করত।
ডাটা সিংক্রোনাইজেশন সাধারণভাবে, ফাইল আদান প্রদান করার জন্য অন্যান্য পন্থাও ব্যবহার করতে পারে, যেমন বিতরণকৃত ফাইল সিস্টেম, ভার্সন কন্ট্রোল অথবা মিরর ব্যবস্থা।
ইতিহাস
ফাইল প্রখম বিনিময় করা হয় অপসারণযোগ্য মিডিয়াতে (removable media)। কম্পিউটারগুলো দূরবর্তী কোন ফাইলসমূহতে প্রবেশ করতে পেরেছিল ফাইল সিস্টেম মাউন্টিং, বুলেটিন বোর্ড সিস্টেম (১৯৭৮), ইউজনেট (১৯৭৯), এবং এফটিপি সার্ভারগুলোর (১৯৮৫) মাধ্যমে। ইন্টারনেট রিলেই চ্যাট (১৯৮৮) এবং হটলাইন (১৯৯৭) ব্যবস্থা ব্যবহারকারীদের চ্যাট এবং ফাইল বিনিময়ের মাধ্যমে দূরবর্তী স্থানে যোগাযোগ করার সুযোগ করে দেয়। এমপিথ্রি এনকোডিং যেটি ১৯৯১ সালে আদর্শায়িত করা হয় এবং যেটির ফলে অডিও ফাইলগুলোর আকার যথেষ্ট কমে গিয়েছিল তা ১৯৯০ এর দশকের শেষের দিকে এর ব্যবহার ব্যাপকহারে বৃদ্ধি পায়। ১৯৯৮ সালে এমপিথ্রি ডটকম এবং অডিওগ্যালাক্সি চালু হওয়ার পর ডিজিটাল মিলিনিয়াম কপিরাইট আইন সর্বসম্মতিক্রমে গৃহীত হয় এবং প্রথম এমপিথ্রি প্লেয়ার ডিভাইস চালু করা হয়।
১৯৯৯ সালের জুন মাসে ন্যাপস্টার অগঠিত কেন্দ্রীভূত পিয়ার-টু-পিয়ার সিস্টেম হিসেবে প্রকাশিত হয়, যেটিতে তালিকাভূক্তকরণ এবং পিয়ার খোঁজার জন্য একটি কেন্দ্রীয় সার্ভারের প্রয়োজন হয়। সাধারণত এটিকে প্রথম পিয়ার-টু-পিয়ার ফাইল শেয়ারিং সিস্টেম বলে অবহিত করা হয়।
২০০০ সালে জিনিউটেলা, ইডংকি২০০০ এবং ফ্রিনেট চালু করা হয় যখন এমপিথ্রি ডটকম এবং ন্যাপস্টার মামলার সম্মুখিন হয়। জিনিউটেলা প্রথম বিকেন্দ্রিত ফাইল শেয়ারিং নেটওয়ার্ক হিসেবে মার্চে চালু করা হয়। জিনিউটেলা নেটওয়ার্কে সকল যোগাযোগ স্থাপনকারী সফটওয়্যারকে সমান বলে বিবেচনা করা হয়, এবং সেইজন্য নেটওয়ার্কটির কোন কেন্দ্রবিন্দুজনিত ব্যর্থতা ছিল না। জুলাই মাসে ফ্রিনেট প্রথম নামহীন নেটওয়ার্ক হিসেবে জনসম্মুখে আসে। সেপ্টেম্বর মাসে ইডংকি২০০০ এর ক্লায়েন্ট এবং সার্ভার সফটওয়্যার প্রকাশ করা হয়।
২০০১ সালে ম্যাকের জন্য কাজা(Kazaa) এবং পয়জন চালু করা হয়। এটির ফাস্টট্র্যাক প্রোটোকল নেটওয়ার্ক বিতরণকৃত ছিল, এটি জিনিউটেলার চেয়েও রুটিং দক্ষতা বৃদ্ধি করার জন্য আরও ট্রাফিক সুপারনোড নিয়োগ দিতো। নেটওয়ার্কটি প্রাইভেট এবং সুরক্ষিত ছিল এবং কাজার দল মরফিয়াসের মতো অন্যান্য সেবাদাতা সংস্থাকে ফাস্টট্র্যাক নেটওয়ার্কের বাইরে রাখতে প্রচুর চেষ্টা করেছিল।
২০০১ সালের জু্লাইয়ে বিভিন্ন রেকর্ডিং কোম্পানি ন্যাপস্টারের বিরুদ্ধে মামলা দায়ের করেছিল এবং এএন্ডএম রেকর্ড প্রতিষ্ঠানের নিকট হেরে গিয়েছিল । ন্যাপস্টারের ক্ষেত্রে এই রায় দেয়া হয় যে একটি অনলাইন সেবাদাতা প্রতিষ্ঠান ডিজিটাল মিলিনিয়াম কপিরাইট আইনের নিরাপদ আশ্রয় ব্যবস্থার “ক্ষণস্থায়ী নেটওয়ার্ক প্রেরণ(transitory network transmission)” ব্যবহার করতে পারবে না যদি তাদের সার্ভার দ্বারা নেটওয়ার্কটি নিয়ন্ত্রণের ব্যবস্থা থাকে ।
আদালতে হেরে যাওয়ার পরপরই ন্যাপস্টারকে আদালতের নির্দেশে পালনের জন্য বন্ধ করে দেয়া হয়। এর ফলে ব্যবহারকারীরা অন্যান্য পিটুপি অ্যাপ্লিকেশন ব্যবহার করতে থাকে এবং ফাইল আদান প্রদান আগের মতোই বৃদ্ধি পেতে থাকে । অডিওগ্যালাক্সি সেটেলাইট ব্যবহারকারীদের সংখ্যা জনপ্রিয়ভাবে বাড়তে থাকে এবং লাইমওয়্যার ক্লায়েন্ট এবং বিটটরেন্ট প্রোটোকলও চালু করা হয়। ম্যালওয়্যারযুক্ত এবং নেদারল্যান্ড, অস্ট্রেলিয়া এবং যুক্তরাষ্ট্রের আইনি লড়াই সত্ত্বেও ২০০৪ সালে অধঃপতনের আগ পর্যন্ত, কাজাই ছিল সবচেয়ে জনপ্রিয় ফাইল আদান প্রদানের প্রোগ্রাম। ২০০২ সালে টোকিও জেলা আদালত ফাইল দুর্বৃত্তদের ঠেকাতে এবং আমেরিকার রেকর্ডিং ইন্ডাস্ট্রি অ্যাসোসিয়েশনের মামলার ফলে অডিওগ্যালাক্সি কার্যকরীভাবে বন্ধ হয়ে যায়।
২০০২ থেকে ২০০৩ সাল পর্যন্ত অনেক বিটটরেন্ট সেবা প্রতিষ্ঠিত হয় যার মধ্যে রয়েছে সুপারনোভা.অর্গ, আইএসওহান্ট, টরেন্টস্পাই এবং দ্য পাইরেট বের মত সেবাদাতা প্রতিষ্ঠান। ২০০২ সালে রেকর্ডিং ইন্ডাস্ট্রি অ্যাসোসিয়েশন অব আমেরিকা কাজা ব্যবহারকারীদের উপর মামলা দায়ের করে। এইধরনের মামলার ফলে অনেক বিশ্ববিদ্যালয় তাদের স্কুলগুলোর প্রশাসনিক নিয়মে ফাইল শেয়ারিং আইন যুক্ত করে(যদিও কিছু শিক্ষার্থী স্কুলের সময়ের পরে তা আর মেনে চলত না)। ২০০৫ সালে ইডংকি বন্ধ হয়ে যাওয়ার পর ইমুল(eMule) ইডংকি নেটওয়ার্কে প্রভাবশালী সেবাদাতা হয়ে উঠে। ২০০৬ সালে পুলিশ ইডংকির রেজারব্যাক২ সার্ভার এবং ক্ষণস্থায়ীভাবে দ্য পাইরেট বের সার্ভার বন্ধ করার জন্য অভিযান চালায়।
২০০৯ সালে ট্র্যাকারদের প্রাথমিক প্রতিষ্ঠাতাদের দোষী করে প্রকাশিত রায়ের মাধ্যমে পাইরেট বে-এর বিচারকাজ শেষ হয়। রায়ের বিরুদ্ধে আপিল করার ফলে দ্বিতীয় বার রায় প্রকাশ করা হয় ২০১০ সালের নভেম্বরে। ২০১০ সালের অক্টোবরে আরিস্টা রেকর্ডিং এর সাথে মামলায় হেরে যাওয়ার ফলে আদালতের নির্দেশে লাইমওয়্যার-এর সেবাকার্যক্রম বন্ধ করতে বাধ্য করা হয়, যদিওবা ফ্রোস্টওয়্যার(Frostwire) এবং জিটিকে-জিনিউটেলার(gtk-gnutella) মতো ওপেন সোর্স ক্লায়েন্টের জন্য জিনিউটেলা নেটওয়ার্ক সক্রিয় থাকে। এছাড়াও এমএলডংকি(MLDonkey) এবং শেয়ারজার(Shareaza) মতো বহু প্রোটোকলধর্মী ফাইল শেয়ারিং সফটওয়্যার অন্যান্য সকল বড় ফাইল শেয়ারিং প্রোটোকলগুলো গ্রহণ করে, ফলে ব্যবহারকারীদের বিভিন্ন ধরনের ফাইল শেয়ারিং প্রোগ্রামগুলো ইন্সটল এবং কনফিগার করার প্রয়োজন পড়ে না।
ফাইল আদানপ্রদান সম্পর্কে জনসাধানণের মতামত
২০০৪ সালের প্রাক্কলনে (estimate) অনলাইন ফাইল শেয়ারিং এ প্রায় ৭০ মিলিয়ন মানুষ অংশগ্রহণ করে । ২০০৯ সালের সিবিএ নিউজ জরিপ অনুসারে ৫৮% আমেরিকানরা যারা ফাইল শেয়ারিং ব্যবস্থাকে অনুসরণ করে তারা “যদি একজন ব্যক্তি মিউজিক সিডির মালিক হন এবং সীমিত সংখ্যক বন্ধু এবং পরিচিতদের সাথে তা আদান প্রদান করে” এ বক্তব্যটিকে গ্রহণযোগ্য বলে মনে করেন; এতে ১৮ থেকে ২৯ বছর বয়ষ্কদের অংশগ্রহণ ৭০% এর মতো ছাড়িয়ে যায় ।
ক্যারাওয়ে তার ফাইল আদান প্রদান সংস্কৃতির জরিপে( ২০১২) বলেন যে, ৭৪.৪% অংশগ্রহণকারী মনে করেন বিতরণের উন্নতি এবং উন্নয়ণের জন্য সঙ্গীতশিল্পিদের ফাইল আদান প্রদান ব্যবস্থাকে মেনে নেয়া উচিত।
অর্থনৈতিক প্রভাব
দ্যা ক্রনিকল অব হাইয়ার এডুকেশনের লেখক ডেভিড গ্লেনের মতে,“ অর্থনৈতিক গবেষণায় সংখ্যাগুরু সিদ্ধান্ত হল এই যে ফাইল শেয়ারিং বিক্রয় ব্যবস্থাকে আঘাত করে” । প্রফেসর পিটার টিসমাক তার সাহিত্য পর্যালোচনায় ২২টি স্বাধীন গবেষণায় মিউজিক ফাইল শেয়ারিং এর প্রভাব খুঁজে পান। ২২টি গবেষণার ১৪টিতেই পাওয়া যায়, অননুমোদিত ডাউনলোড রেকর্ডকৃত গানের বিক্রিতে খারাপ অথবা আরও খারাপ প্রভাব বিস্তার করে। তিনটি গবেষণায় কোন গুরুত্বপূর্ণ প্রভাব পাওয়া যায়নি এবং বাকি ৫টিতে ভাল প্রভাব পাওয়া গেছে  ।
২০০৪ সালে ফেলিক্স ওবারহোলজার-গি এবং কোলমেন স্ট্রাম্পফ এই দুই অর্থনীতিবিদদের গবেষণায় এই সিদ্ধান্তে এসেছেন যে বিক্রিতে মিউজিক ফাইল শেয়ারিং এর প্রভাব “শূন্য থেকে পরিসংখ্যাকিয়ভাবে পৃথক করা যায় না” । এই গবেষণাটি অন্যান্য অর্থনীতিবিদদের দ্বারা বিতর্কিত হয়েছিল, বিশেষ করে স্ট্যান লিবইটজ যিনি বলেন ওবারহোলজার-গি এবং কোলমেন স্ট্রাম্পফ সঙ্গীত শিল্পের ব্যাপারে বিভিন্ন অনুমানের উপর ভিত্তি করে মন্তব্য করেছেন “যেটি কোন মতেই ঠিক নয়” । ২০১০ সালের জুন মাসে বিলবোর্ড এই প্রতিবেদন দেয় যে ওবারহোলজার-গি এবং কোলমেন স্ট্রাম্পফ তাদের মতামত পরিবর্তন করেছেন, এখন তা পরিবর্তন করে “শেয়ারিং এর জন্য বিক্রিতে এর সাম্প্রতিক অধঃপতন ২০% এর বেশি নয়” বলে মন্তব্য করেন । যাইহোক, নেলসন সাউন্ডস্ক্যান সিস্টেম প্রমাণ করে সহ-সম্পাদক অবৈধ ডাউনলোডিং যাতে লোকজনদের ফাইলটি আসল হওয়ার জন্য ভয়ভীতি না দেখায় সেদিকে লক্ষ্য রাখে। “বিভিন্ন সৃষ্টিশীল শিল্পপ্রতিষ্ঠানে সম্পাদককে সৃষ্টিশীল থাকার প্রেরণার যোগানোর জন্য আর্থিক উদ্দীপক কম ভূমিকা পালন করে থাকে। নতুন কাজের জন্য তথ্য সরবরাহ সংগতিপূর্ণ থাকে এই যুক্তির উপর যে ফাইল শেয়ারিং সম্পাদক এবং প্রকাশককে নিরুৎসাহিত করে না। ফাইল শেয়ারিং এর আবির্ভাব থেকেই মিউজিক, বই এবং চলচ্চিত্রের উৎপাদন ব্যাপকহারে বৃদ্ধি পেয়েছে” । গ্লেন বিলবোর্ডের লোকজন নিম্নাবস্থিত তথ্যকে বিতর্কিত বলে উল্লেখ করে বলেন, “সাউন্ডস্ক্যানের নতুন প্রকাশের সংখ্যার জন্য যে কোন প্রদত্ত বছর নতুন বাণিজ্যিক শিরোনামকে প্রতিনিধিত্ব করে, প্রয়োজনীয় নতুন সৃষ্টিশীল কাজকে নয়” । আমেরিকার রেকর্ডিং ইন্ডাস্ট্রি অ্যাসোসিয়েশন অনুরূপভাবে প্রতিক্রিয়া দেখিয়ে বলে, নতুন প্রকাশ এবং নতুন সৃষ্টিশীল কাজ দুটোই আলাদা জিনিস। এই কথা দ্বারা বুঝায় পুনঃপ্রকাশ, নতুন সংকলিত পুরোনো গান, এবং নতুন অ্যালবামের জন্য শুধুমাত্র ডিজিটাল তালিকা। সাউন্ডস্ক্যানও অটলভাবে তাদের খুচরো বিক্রেতার(বিশেষকরে অ-ঐতিহ্যগত খুচরো বিক্রেতা) সংখ্যা বাড়িয়েছে তাদের বিগতবছরগুলোর নমুনার মাধ্যমে, যারা বাজারে আনা নতুন প্রকাশের সংখ্যাকে উত্তমভাবে ধরে রেখেছে। ওবারহোলজার-গি এবং কোলমেন স্ট্রাম্পফ যা পেয়েছিলেন তা হল নতুন প্রকাশিত অ্যালবামের অনুসরণ করার উত্তম ক্ষমতা, অধিক উদ্দীপক দ্বারা তাদের তৈরি করার জন্য নয় ।
২০০৬ সালে বিরগিট অ্যানডারসন এবং মারিওন ফ্রেন্জ কর্তৃক তৈরিকৃত গবেষণায়(ইন্ডাস্ট্রি কানাডা কর্তৃক প্রকাশিত) “কানাডায় পিটুপি ফাইল শেয়ারিং এবং সিডি ক্রয়ের মধ্যে সরাসরি কোন সম্পর্ক খুঁজে পাননি” । এই জরিপের ফলাফলটি শিক্ষাবিদ এবং পরবর্তী পুনর্মূল্যায়নকারীদের দ্বারা একইভাবে সমালোচিত হয়েছিল যেখানে অস্ট্রেলিয়ান ন্যাশনাল ইউনির্ভাসিটির ডক্টর জর্জ আর. বার্কারের তথ্যটি বিপরীত উপসংহার পেয়েছিল । মোট ৭৫% পিটুপি ডাউনলোডকারীরা প্রতিক্রিয়া দেখিয়েছিল যে যদি পিটুপি সেবা পাওনা না যায় তাহলে তারা হয়তোবা তা শুধু ক্রয় ওয়েবসাইট(৯%), শুধু সিডি(১৭%) অখবা সিডি এবং ক্রয় ওয়েবসাইট(৪৫%) থেকে সংগ্রহ করবে। শুধু ২৫% লোক বলে তারা মিউজিকটি ক্রয় করতো না যদি না তা পিটুপি তে বিনামূল্যে না থাকত। বার্কার আরও বলেন এটি পরিষ্কারভাবে উল্লেখ করেন “পিটুপি নেটওয়ার্ক প্রাপ্যতা মিউজিক ডাউনলোডকারীদের চাহিদা ৭৫% হ্রাস করছে যেটি অ্যান্ডারসন এবং ফ্রেন্জের প্রকাশিত বক্তব্য থেকে সম্পূর্ণ বিপরীত” ।
বাজারে আধিপত্য
আরও সাম্প্রতিক গবেষণা যেটি বিটটরেন্ট সফটওয়্যার ব্যবহারের মাধ্যমে মুক্তির পূর্বেই প্রকাশিত মিউজিক অ্যালবামের ফাইল আদান প্রদান নিয়ে পরীক্ষা করা হয় তাতে “প্রতিষ্ঠিত এবং জনপ্রিয় শিল্পী কিন্তু নতুন এবং ক্ষুদ্র শিল্পী নয়” তাদের ক্ষেত্রে ভাল প্রভাব লক্ষ্য করা যায়। নর্থ ক্যালিফোর্নিয়া স্ট্রেট ইউনিভার্সিটির রবার্ট জি.হ্যামমন্ডের মতে একটি অ্যালবাম যেটি প্রকাশের এক মাস আগেই ফাঁস করা হয় তার বিক্রিতে বিনয়ী বৃদ্ধি লক্ষ্য করা যায়। “বিক্রিতে এই বৃদ্ধি অ্যালবামের বিক্রিতে প্রভাব ফেলতে পারে তা অন্যান্য কারণের তুলনায় কম পাওয়া যায়”।
"'ফাইল শেয়ারিং প্রবক্তারা সাধারণত তর্ক করেন যে, ফাইল শেয়ারিং গানের ফাঁকা ঘর লেভেলিং-এর মাধ্যমে প্রতিষ্ঠিত/জনপ্রিয় শিল্পীদের তুলনায় নতুন/ক্ষুদ্র শিল্পীদের জন্য গানের গণতান্ত্রিক খরচ ব্যবস্থার প্রচলন করে, ব্যাপকতর শ্রোতাদের দ্বারা শিল্পীদের তাদের কাজ কঠিন করার মাধ্যমে। আমার ফলাফল সুপারিশ করে যে এর বিপরীতও হতে পারে, যেটি ফাইল শেয়ারিং আচরণের প্রমাণের সাথে সংগতিপূর্ণ।'"
বিলবোর্ড সতর্ক করে যে, এই গবেষণা শুধুমাত্র পূর্বে প্রকাশের সময়কালকে নিয়ে করা হয়েছে এবং অবিরত ফাইল শেয়ারিংকে নিয়ে নয় যা একটি প্রকাশ তারিখকে অনুসরণ করে। “পাইরেসি বিক্রি করতে সাহায্য করে এই বিশ্বাসের সমস্যা হল এটি কোথায় বৈধ এবং অবৈধের মধ্যে রেখা টানবে তা নির্ধারণ করে। গবেষণায় অন্তর্নিহিত সত্য হল অ্যালবাম বিক্রিতে ভাল প্রভাব ফেলার জন্য প্রি-রিলিজ ফাইল শেয়ারিং এর জন্য ক্রেতা এবং বিক্রেতা উভয়েরই প্রয়োজন। আইটিউন্স, আমাজন এবং বেস্ট বাই প্রতিষ্ঠান ছাড়া ফাইল শেয়ার ক্রয়কারীর বদলে শুধুমাত্র ফাইল শেয়ারই হবে। যদি তুমি “ফাইল শেয়ারিং বৈধ হতে হবে” কথাটি বহন করে তর্কের মাধ্যমে এর যুক্তিসম্মত উপসংহার প্রদান কর, তাহলে আজকের খুচরো ব্যবসায়িরা আগামী দিনের ফাইল শেয়ারিং সেবাদাতা হবে যেটি নিজ নিজ ক্লাউড স্টোরেজ সেবাদানকারীদের সাথে একাত্বতা ঘোষণা করবে ।
প্রাপ্যতা
অনেকেই মনে করেন ফাইল আদান প্রদান চিত্তবিনোদন বিষয়বস্তুর মালিকদের ইন্টারনেটে এটিকে আরও ব্যাপকভাবে পাওয়ার জন্য বৈধ পারিশ্রমিক অথবা বিজ্ঞাপন ব্যবস্থা সৃষ্টি করতে বাধ্য করেছে। ২০১১ সালে স্যান্ডভাইন তাদের প্রতিবেদনে দেখায় যে নেটফ্লিক্সের ইন্টারনেট ট্রাফিক বিটটরেন্টের ইন্টারনেট ট্রাফিককে অতিক্রম করে ফেলেছে ।
কপিরাইট সংক্রান্ত বিষয়
অন্যদিকে সকল ফাইল আদান প্রদানই অবৈধ নয়। পাবলিক ডোমেইনের আওতাভূক্ত বিষয়বস্তু স্বাধীনভাবে আদান প্রদান করা যাবে। এমনকি কপিরাইট দ্বারা সংরক্ষিত কাজও নির্দিষ্ট পরিস্থিতি সাপেক্ষে আদান প্রদান করা যেতে পারে। উদাহারণস্বরূপ কিছু শিল্পী, প্রকাশক এবং রেকর্ড ল্যাবেল কিছু নির্দিষ্ট কাজের জন্য অফুরন্ত বিতরণের লাইসেন্স পেতে পারে যা কখনো কিছু শর্তসাপেক্ষে এবং মুক্ত বিষয়বস্তু এবং ফাইল আদান প্রদানকে তারা প্রচারমূলক বিষয় হিসেবে সমর্থন করে থাকে।
ভালুকা পৌরসভা
ভালুকা পৌরসভা বাংলাদেশের ময়মনসিংহ জেলার ভালুকা উপজেলার অন্তর্গত একটি "ক শ্রেণির" পৌরসভা।
অবস্থান ও সীমানা
পৌরসভাটি ময়মনসিংহ জেলাধীন ভালুকা উপজেলা সদরে অবস্থিত। রাজধানী থেকে এটির দূরত্ব উত্তর দিকে মাত্র ৮০ কি.মি. এবং ময়মনসিংহ থেকে মাত্র ৪৫ কি.মি. দক্ষিণে। পৌরসভাটি ঢাকা – ময়মনসিংহ মহাসড়কের উভয় পার্শ্বে অবস্থিত। রাজধানী থেকে ময়মনসিংহে যাওয়ার পথে বাংলাদেশের প্রাকৃতিক ঐতিহ্য ভাওয়াল জাতীয় উদ্যানের নিকটবর্তী স্থানে অবস্থিত। এটি বৃহত্তর ময়মনসিংহের সড়ক পথের প্রবেশদ্বার এবং বৃহত্তর ময়মনসিংহ হতে ঢাকার প্রবেশদ্বার হিসেবে পরিচিত।
প্রশাসনিক এলাকা
পৌরসভাটি ৯টি ওয়ার্ড নিয়ে গঠিত।
আয়তন ও জনসংখ্যা
উত্তরে ভরাডোবা ও মল্লিকবাড়ী ইউনিয়ন, পূর্বে ভরাডোবা ভালুকা ইউনিয়ন, দক্ষিণে ভালুকা ও মল্লিকবাড়ী ইউনিয়ন,এবং পশ্চিমে মল্লিকবাড়ী ইউনিয়ন। জেলা সদর থেকে দূরত্ব ৪৮ কি.মি.। আয়তন ১০.৬৮ বর্গ কি.মি.।
মোল্লা রেজাউল ইসলাম
মোল্লা রেজাউল ইসলাম বাংলাদেশের নওগাঁ জেলার রাজনীতিবিদ ও নওগাঁ-৬ আসনের সাবেক সংসদ সদস্য।
প্রাথমিক জীবন
মোল্লা রেজাউল ইসলাম নওগাঁ জেলায় জন্মগ্রহণ করেন।
রাজনৈতিক জীবন
মোল্লা রেজাউল ইসলাম ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে নওগাঁ-৬ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি জাতীয় পার্টির প্রার্থী হিসেবে নওগাঁ-৬ আসন থেকে পরাজিত হয়েছিলেন।
অপারেশন ক্লিন হার্ট
অপারেশন ক্লিন হার্ট অপরাধ বিরোধী একটি যৌথ অপারেশনের নাম। এটি বাংলাদেশ সেনাবাহিনীর, বাংলাদেশ নৌবাহিনী, বাংলাদেশ রাইফেলস, বাংলাদেশ পুলিশ এবং বাংলাদেশ আনসার সদস্যদের যৌথ উদ্যোগে পরিচালিত হয়েছিলো।  বাংলাদেশ জাতীয়তাবাদী দলের প্রধান ও তৎকালিন প্রধানমন্ত্রী  খালেদা জিয়ার নেতৃত্বে এ কার্যক্রম চালানো হয় ।
অপারেশন
অপারেশনটি ১৬ অক্টোবর ২০০২ থেকে ৯ জানুয়ারি ২০০৩ পর্যন্ত অনুষ্ঠিত হয়েছিল। অপারেশনে ৫০ হাজারেরও বেশি নিরাপত্তা বাহিনী অংশগ্রহণ করেছেন। অপারেশন চলাকালে যৌথ বাহিনী ১১ হাজার ২৪৫ সন্দেহভাজনকে গ্রেফতার করেছে। শত শত আহত হয়েছে এবং 40 জনেরও বেশি হেফাজতে মারা গেছেন। ৯ জানুয়ারী ২০০৩ তারিখে বাংলাদেশ জাতীয়তাবাদী দল একটি ক্ষতিপূরণমূলক আইন পাস করে যা অপারেশনে অংশগ্রহণকারী নিরাপত্তা ব্যক্তিদের আইনি সুরক্ষা প্রদান করে। ২০১৫ সালের নভেম্বরে বাংলাদেশ হাইকোর্ট এ্যাডমিনিটি অ্যাটর্নি অবৈধ ঘোষণা করে এটি বাতিল করে দেয়।
অষ্টদিগ্গজ
তালিকা
মোট আটটি অষ্টদিগ্গজ ও অষ্টদিক্কারিণী রয়েছে যারা আটটি অঞ্চলের উপর পাহারা দেয়:
অষ্টদিগ্গজ ছাড়াও, চারটি হাতি আছে যারা পৃথিবীকে চার দিক থেকে পৃথিবীকে সমর্থন করে, যাদের নাম রামায়ণে দেওয়া আছে: বীরুপাক্ষ (পূর্ব), মহাপদ্মসম (দক্ষিণ), সৌমনস (পশ্চিম), এবং ভাদ্র (উত্তর)।
আইএসও ৩১৬৬-১
আইএসও ৩১৬৬-১ হচ্ছে আইএসও ৩১৬৬ মানের অংশ যা আন্তর্জাতিক মান সংস্থা (আইএসও) দ্বারা প্রকাশিত হয়েছে। এটি দেশসমূহ, নির্ভরশীল অঞ্চলসমূহ এবং ভৌগোলিক স্বার্থে বিশেষ অঞ্চলসমূহের নামের জন্য কোড সংজ্ঞায়িত করে। মানের আনুষ্ঠানিক নাম হচ্ছে দেশসমূহ ও তাদের মহকুমাসমূহের নামের উপস্থাপনা জন্য কোড - পরিচ্ছেদ ১: দেশ কোডসমূহ। এটি দেশের কোডকে তিনটি ভাগে বিভক্ত করে :
১৯৭৪ সালে প্রথম বর্ণমালাসংক্রান্ত এবং ১৯৮১ সালে প্রথম সংখ্যা দেশের কোডসমূহ আইএসও ৩১৬৬ এর মধ্যে অন্তর্ভুক্ত করা হয়। দেশের কোডসমূহ ১৯৯৭ সাল থেকে আইএসও ৩১৬৬-১ হিসেবে প্রকাশিত হয়েছে, যখন আইএসও ৩১৬৬-কে তিনভাগে ভাগ করা হয়েছিল। আইএসও ৩১৬৬-১, আইএসও ৩১৬৬-২ মহকুমাসমূহ এবং আইএসও ৩১৬৬-৩ প্রাক্তন দেশের জন্য সংজ্ঞায়িত কোডসমূহ।
তথ্য অন্তর্ভুক্ত
আইএসও ৩১৬৬-১ ইংরেজিএবং ফরাসি উভয় আনুষ্ঠানিকভাবে প্রকাশ করা হয়। আইএসও ৩১৬৬-১ এর দ্বিতীয় সংস্করণ থেকে নিম্নলিখিত কলাম প্রতিটি এন্ট্রির জন্য অন্তর্ভুক্ত করা হয়:
মুণ্ডকা
থাম্ব|এটি সাতলোক আশ্রম, মুন্ডকা এর ভিতরের ছবি মুন্দকা (Mundka) ভারতের ন্যাশনাল ক্যাপিটাল টেরিটোরি অফ দিল্লী রাজ্যের পশ্চিম জেলার একটি শহর।
নেভিল কারদাস
স্যার জন ফ্রেডেরিক নেভিল কারদাস, সিবিই (Neville Cardus; জন্ম: ৩ এপ্রিল, ১৮৮৮ - মৃত্যু: ২৮ ফেব্রুয়ারি, ১৯৭৫) ম্যানচেস্টারের রাসহোমে জন্মগ্রহণকারী প্রথিতযশা ইংরেজ লেখক ও সমালোচক ছিলেন। মূলতঃ স্ব-শিক্ষায় শিক্ষিত থেকে ১৯১৯ সালে দ্য ম্যানচেস্টার গার্ডিয়ানের ক্রিকেট সংবাদদাতার কাজ করেন। এরপর ১৯২৭ সালে এর প্রধান সঙ্গীত সমালোচকের কাজ করেন। উভয় পদেই তিনি ১৯৪০ সাল পর্যন্ত কর্মরত ছিলেন। দুইটি ভিন্ন বিষয়ে দ্বিতীয় বিশ্বযুদ্ধের পূর্বে তার অবদানের প্রেক্ষিতে তার প্রজন্মের অন্যতম জনপ্রিয় সমালোচকের মর্যাদা পান নেভিল কারদাস।
মুণ্ডকা
জনসংখ্যার উপাত্ত
ভারতের ২০০১ সালের আদমশুমারি অনুসারে মুন্দকা শহরের জনসংখ্যা হল ৪৩,৮৯৮ জন। এর মধ্যে পুরুষ ৫৬%, এবং নারী ৪৪%।
নেভিল কারদাস
কারদাস ক্রিকেট বিষয়ক লেখনিকে বিস্তৃতি ঘটিয়ে ও সমালোচনাধর্মী শিল্পের পর্যায়ে উত্তরণ ঘটান। সমসাময়িক ক্রিকেট লেখকগণের কাছে পথিকৃতের ভূমিকায় অবতীর্ণ হয়েছেন। ক্রিকেট বিষয়ক প্রতিবেদন ও গ্রন্থাবলী প্রকাশের মাধ্যমেই মূলতঃ পরিচিতি পেলেও তিনি সঙ্গীত সমালোচনায়ও সমান দক্ষতা প্রদর্শন করেছেন। সঙ্গীতে প্রাতিষ্ঠানিকভাবে প্রশিক্ষণ গ্রহণ না করেও স্যামুয়েল ল্যাংফোর্ড ও আর্নেস্ট নিউম্যানের ন্যায় প্রাচীন সমালোচকদের দ্বারা প্রভাবান্বিত হয়েছেন তিনি। এক্ষেত্রে নিজস্ব বিষয়ভিত্তিক সমালোচনাবোধ, আবেগপ্রবণতা ও ব্যক্তিক চেতনাকে লিখনীর মাধ্যমে ফুঁটিয়ে তুলেছেন। ব্যক্তিগত আকর্ষণ ও বন্ধুত্বসূলভ মনোভাবের কারণে ক্রিকেট ও সঙ্গীত দুনিয়ায় নিজেকে বিস্তৃতি ঘটিয়েছেন। তন্মধ্যে, নিউম্যান, স্যার টমাস বিচাম ও স্যার ডোনাল্ড ব্র্যাডম্যান অন্যতম।
মুণ্ডকা
জনসংখ্যার উপাত্ত
এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৫%, এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে মুন্দকা এর সাক্ষরতার হার বেশি।
নেভিল কারদাস
দ্বিতীয় বিশ্বযুদ্ধকালীন অস্ট্রেলিয়ায় অবস্থান করেন। দ্য সিডনি মর্নিং হেরাল্ডে লেখতেন ও নিয়মিতভাবে রেডিও টকশোতে উপস্থিত হতেন। সঙ্গীত বিষয়েও গ্রন্থাদি প্রকাশ করেছেন ও নিজ আত্মজীবনী লেখেন। ইংল্যান্ডে ফিরে দ্য ম্যানচেস্টার গার্ডিয়ানের লন্ডন সঙ্গীত সমালোচনা বিভাগে পুনরায় জড়িত হন। ক্রিকেট বিষয়ে লেখা চালিয়ে যেতে থাকেন ও তিনি তার বিশেষত্ব প্রয়োগ ঘটিয়ে গ্রন্থ প্রকাশ করতে থাকেন। ১৯৬৪ সালে অর্ডার অব দ্য ব্রিটিশ এম্পায়ার (সিবিই) পদবী লাভের পর কারদাসের সাহিত্যকর্ম সাধারণ্যের কাছে আরো পরিচিতি করে তোলে। ১৯৬৬ সালে নাইটহুড পুরস্কার পান। অন্যদিকে, সঙ্গীত ও ক্রিকেট বিশ্বে তিনি অগণিত সম্মাননা পেতে থাকেন। জীবনের শেষদিকে তরুণ লেখকদের কাছে তিনি গুরু বনে যান ও উজ্জ্বীবনী ব্যক্তিত্বের অধিকারী হন।
মুণ্ডকা
জনসংখ্যার উপাত্ত
এই শহরের জনসংখ্যার ১৬% হল ৬ বছর বা তার কম বয়সী।
নেভিল কারদাস
শৈশবকাল
ম্যানচেস্টারের রাসহোমে ৩ এপ্রিল, ১৮৮৮ তারিখে নেভিল কারদাসের জন্ম। শৈশবে ‘ফ্রেড’ ডাকনামে পরিচিত ছিলেন তিনি। তবে, তার জন্মতারিখ নিয়ে কিছুটা বিভ্রান্তি রয়ে গেছে। কিছু সূত্রে ২ এপ্রিল, ১৮৮৯ তারিখ তুলে ধরা হয়েছে। অন্যদিকে, ২ এপ্রিল, ১৯৫৯ তারিখে নৈশভোজন অনুষ্ঠানে কারদাস স্বয়ং ৭০তম জন্মদিন হিসেবে উল্লেখ করেন। তবে, জন্ম সনদে পূর্বেকার তারিখকেই নির্ধারণ করা হয়েছে। রাসহোমের ৪ সামার প্লেসে অবস্থানকারী রবার্ট ও অ্যান কারদাস দম্পতির বেশ কয়েকজন কন্যার একজন অ্যাডা কারদাস তার মা হন। ১৪ জুলাই, ১৮৮৮ তারিখে তিনমাসের কারদাসকে নিয়ে অ্যাডা তার পিতার বাড়ী ত্যাগ করেন ও জন ফ্রেডেরিক নিউসাম নামীয় এক কর্মকারকে বিয়ে করেন। তাদের পারিবারিক নাম ধারণ করলেও নিউসাম যে নেভিলের জৈবিক পিতা, তার কোন প্রামাণ্য দলিল নেই। কারদাসের আত্মজীবনীতে তিনি অর্কেস্ট্রায় বেহালাবাদক হিসেবে উল্লিখিত হন। নিউসামের বৈবাহিকজীবন স্বল্পকালীন ছিলন। কয়েকবছরের মধ্যেই অ্যাডা ও নেভিল সামার প্লেসে পিতার বাড়ীতে প্রত্যাবর্তন করেন।
নেভিলের প্রাতিষ্ঠানিকভাবে শিক্ষাগ্রহণ স্থানীয় বোর্ড স্কুলে পাঁচ বছরের জন্য সীমাবদ্ধ ছিল। ১০ বছর বয়সেই ডিকেন্সের উপন্যাস পড়তে শুরু করেন। হস্তলিখিত সাময়িকী ‘দ্য বয়েজ ওয়ার্ল্ডে’ তার সৃজনশীল প্রতিভা বিচ্ছুরিত হতে থাকে। সেখানে তিনি নিবন্ধ ও গল্প লিখতে থাকেন। সহপাঠীদেরকে এগুলো তিনি বিতরণ করতেন। এক বদরাগী শিক্ষক তার এ প্রতিভার সন্ধান পান।
১৯০০ সালে রবার্ট কারদাসের মৃত্যুর পর পরিবারটি বেশ কয়েক জায়গায় স্থানান্তরিত হয়। এক পর্যায়ে তারা বিচ্ছিন্ন হয়ে পড়ে। ১৯০১ আলে বিদ্যালয় ত্যাগ করেন। স্বল্পকালীন অদক্ষ কাজে নিযুক্ত হবার পর ফ্লেমিংসের মেরিন ইন্স্যুরেন্স এজেন্সীতে একটু দীর্ঘসময়ের জন্য কেরাণী হিসেবে কাজ করতে থাকেন। কাকী বিট্রিসের সাথে একসময় বসবাস করতেন। বিট্রিস তাকে জীবনের মানে বুঝাতে শেখান। তিনি তাকে মূল্যবান গ্রন্থ পড়তে উদ্বুদ্ধ করেন যা তাকে লেখক হিসেবে গড়ে তুলতে সহায়তা করে। এছাড়াও, তিনি প্রথমবারের মতো ক্রিকেট ব্যাট কিনে দেন।
কর্মজীবন
কারদাসের ম্যানচেস্টার গার্ডিয়ানে ক্রিকেট লেখাগুলো নির্বাচিত আকারে ১৯২২ থেকে ১৯৩৭ সালের মধ্যে ধারাবাহিক বই হিসেবে প্রকাশিত হতে থাকে। অর্থনৈতিক সীমাবদ্ধতায় অস্ট্রেলিয়ায় ‘ক্রিকেটারে’ ১৯৩২-৩৩ মৌসুমের বডিলাইনের বিষয়ে পৌঁছতে পারেনি। ডগলাস জারদিনের বিতর্কিত বডিলাইন কৌশল অবলম্বনে কারদাসের সম্মতির বিষয়টি ৫ মার্চ, ১৯৩৩ তারিখের লেখনিতে উল্লেখ করা হয়। জারদিন দূর্বল চিত্তের লোক ছিলেন। ইংল্যান্ডের প্রধান বোলার লারউডের সর্বশক্তি প্রয়োগের ফলেও ১৯৩০ সালে দলের সাফল্য প্রমাণিত হয়নি। ১৯৩৬-৩৭ মৌসুমে কারদাস এমসিসি দলের সহযোগী হিসেবে যান। ১৯৩৯ সাল পর্যন্ত ইংরেজ ঘরোয়া ক্রিকেট নিয়ে তার লেখা চালিয়ে যান। ১ সেপ্টেম্বর জার্মানি পোল্যান্ড অধিগ্রহণ করে। লর্ডসের প্যাভিলিয়নে ডব্লিউ. জি. গ্রেসের মৌন লক্ষ্য করেন। কথা প্রসঙ্গে জানতে পারেন যুদ্ধ শুরু হয়ে গেছে।
সঙ্গীত সমালোচক
মে, ১৯২৭ সালে ল্যাংফোর্ডের দেহাবসান ঘটে। ফলশ্রুতিতে কারদাস ম্যানচেস্টার গার্ডিয়ানের প্রধান সঙ্গীত সমালোচক হন। বেশ কয়েক বছর তিনি ল্যাংফোর্ডের সান্নিধ্যে থেকেছেন। তার ভাষায়, ল্যাংফোর্ড অনুভব ও অনুবাদ করতে শিখিয়েছেন; অন্যদিক, নিউম্যান পর্যবেক্ষণ ও বিশ্লেষণ করা শিখিয়েছেন। কারদাসের সতীর্থ সমালোচক হুগো কোল তার ভূমিকাকে শিক্ষানুক্রমিকের তুলনায় ব্যক্তিকেন্দ্রিকরূপে আখ্যায়িত করেন। শ্রবণের পরই তার সঙ্গীতের প্রতিক্রিয়া লক্ষ্য করা যায়। কারদাস সর্বশেষ প্রথিতযশা সঙ্গীত সমালোচক ছিলেন যিনি প্রাতিষ্ঠানিকভাবে সঙ্গীত শিক্ষা লাভ করেননি। প্রথমত তিনি একজন লেখক ও দ্বিতীয়ত সঙ্গীত সমালোচক।
অস্ট্রেলিয়া গমন
লন্ডনের সংবাদপত্রসমূহে অর্থনৈতিক দূরবস্থা থাকা স্বত্ত্বেও ম্যানচেস্টার গার্ডিয়ানে কারদাস বহাল তবিয়তে ছিলেন। সেপ্টেম্বর, ১৯৩৯ সালে যুদ্ধ ছড়িয়ে পড়লে ফ্রি ট্রেড হল বন্ধ করে দেয়া হয় ও সামরিক কর্মকাণ্ডে দখল করা হয়। ম্যানচেস্টারে কোন সঙ্গীত আয়োজন করা হয়নি ও সকল প্রথম-শ্রেণীর ক্রিকেট বন্ধ করে দেয়া হয়। কারদাস বেকার হয়ে পড়েন। কার্যতঃ ম্যানচেস্টারে গৃহবন্দীর পর্যায়ে উপনীত হন। স্যার কিথ মারডকের কাছ থেকে প্রস্তাবনা পেয়ে দ্রুত অস্ট্রেলিয়ার হেরাল্ডে যোগ দেন।
১৯২০-এর দশক থেকেই কারদাস অস্ট্রেলীয় পাঠকদের কাছে পরিচিত ছিলেন। জনৈক অস্ট্রেলীয় লেখক ১৯৩২ সালে উল্লেখ করেন যে, জনাব কারদাস স্বভাবসুলভ লেখক ও সর্বাপেক্ষা নিরপেক্ষ সমালোচক। ১৯৩৬ সালের মধ্যে, অস্ট্রেলীয় জনগণের কাছে ক্রিকেট লেখক হিসেবে পরিচিতি লাভ করেন। পাশাপাশি তার সঙ্গীত বিষয়ে দক্ষতার কথাও অস্ট্রেলীয়রা জানতো।
১৯৩৬-৩৭ মৌসুমে জি.ও. অ্যালেনের নেতৃত্বে এমসিসি দল অস্ট্রেলিয়া সফরে যায়। এটিই দেশের পক্ষে কারদাসের প্রথম ভ্রমণের বিষয় ছিল। এ সফরেই সি. বি. ফ্রাই ও ডোনাল্ড ব্র্যাডম্যানের সাথে বন্ধুত্বপূর্ণ সম্পর্ক গড়ে তোলেন। সাবেক ইংরেজ ক্রিকেট অধিনায়ক ফ্রাই কারদাসের বাল্যকালের স্বপ্নের তারকা ছিলেন। লন্ডনের ইভনিং স্ট্যান্ডার্ডের জন্য টেস্টের ঘটনাপ্রবাহ তুলে ধরেন। ব্র্যাডম্যানের মাঝে কারদাস ক্রিকেটীয় জ্ঞানের গভীরতা ও দায়িত্ববোধ খুঁজে পান যা অন্য কোন লেখক শনাক্ত করতে পারেননি। অস্ট্রেলিয়ায় প্রত্যাবর্তনের পর এক স্বাক্ষাৎকারে কারদাস সঙ্গীতবিহীন অবস্থায় কীভাবে ছয়মাস সময় কাটাবেন তার এ উদ্বেগের কথা তুলে ধরেন। পরদিনই চোপিন ও হুগো উল্ফের নির্দেশনায় ব্যক্তিগতভাবে পার্থে ছাত্রদের মনোজ্ঞ সঙ্গীত পরিবেশনায় মুগ্ধ হন। এ সফরকালে কারদাস মেলবোর্নের দ্য হেরাল্ডে লিখেন ও ক্রিকেট বিষয়ে অস্ট্রেলিয়ান রেডিওতে ধারাভাষ্য দেন।
১৯৪২ সালে সিডনির কিংস ক্রস জেলায় একটি ছোট ফ্লাট ভাড়া করেন। সেখানেই তিনি ‘টেন কম্পোজার্স’ (১৯৪৫) ও ‘অটোবায়োগ্রাফি’ (১৯৪৭) রচনা করেন। পরবর্তীতে তিনি বলেছেন যে, শুরুর দিকে সাত ঘণ্টা লেখার অভ্যাসের বিষয়টি বেশ কষ্টসাধ্য ছিল। তবে এ জন্য তিনি সাংবাদিকতা থেকে অন্যকিছু গুরুত্বপূর্ণ বিষয়ে ধাবিত হতে পেরেছেন।
যুদ্ধ পরবর্তী সময়কাল
যুদ্ধ শেষ হবার পর ইংল্যান্ডে ফিরে যাবার চিন্তা-ভাবনা করতে থাকেন। এসএমএইচের পক্ষ থেকে সঙ্গীত ও ক্রিকেট বিষয়ে স্থায়ীভাবে উচ্চবেতনের প্রস্তাবনা নাকচ করেন। এসএমএইচসহ টাইমস ও ম্যানচেস্টার গার্ডিয়ানের জন্য এমসিসির ১৯৪৬-৪৭ সালের সফর তুলে ধরতে রাজী হন। ঔপন্যাসিক চার্লস মর্গ্যান কারদাসের প্রতিবেদন সম্পর্কে লেখেন যে, ‘৪০ বছর ধরে সেরাগুলো পড়ছি। কে অস্বীকার করবে যে, জর্জ মেরেডিথ বিস্মৃতির অন্তরালে চলে গেছেন?’
ব্যক্তিগত জীবন
আর্থিক ও পেশাদারী নিরাপত্তার কারণে ১৭ জুন, ১৯২১ তারিখে কারদাস ও এডিথ কিংয়ের মধ্যকার স্মারকসূচক বৈবাহিকজীবন শুরু হয়। এডিথের মৃত্যুর পূর্বেকার ৪৭ বছর তাদের বিবাহ টিকেছিল। অস্বাভাবিকভাবেই এ দম্পতি একাকী সময় কাটাতেন ও খুব কম সময়ই একত্রে মিলিত হতেন যা বন্ধুদের কাছে অজ্ঞাত ছিল। কারদাস তার স্ত্রীকে বড়মানের ও চরিত্রবান হিসেবে উল্লেখ করেন তিনি বোন হিসেবে জন্মগ্রহণ করেছেন, স্ত্রী হিসেবে নয়। এ সময় থেকে পরবর্তীকাল পর্যন্ত ফ্রেডের পরিবর্তে পারিবারিক নাম নেভিল গ্রহণ করেন। সঙ্গীত পর্যালোচনায় সংক্ষেপে এন.সি. রাখেন যা তার ক্রিকেটারের পরিচিতি থেকে স্বতন্ত্র করেন।
আনুষ্ঠানিকভাবে বৈবাহিক বন্ধনে আবদ্ধ হবার পরও অনেক রমণীর সাথে কারদাসের সম্পর্ক ছিল। তন্মধ্যে, হিল্ডা বার্বি এড। ১৯৩৭ সাথে এডের আকস্মিক মৃত্যুর পূর্ব-পর্যন্ত ১৯৩০-এর দশকে শয্যাসঙ্গী হন। কারদাস তাকে মিলেডি নামে ডাকতেন ও ফুল স্কোরের একটি অধ্যায় তাকে উৎসর্গ করেন। অস্ট্রেলিয়া থেকে ফিরে আসার পর তার কাছাকাছি থাকা মেয়েবন্ধুদের মধ্যে মার্গারেট হিউজ ও এলসি মেয়ার-লিজমান অন্যতম যাদেরকে তিনি যথাক্রমে ক্রিকেট স্ত্রী ও সঙ্গীত স্ত্রী নামে ডাকতেন। তন্মধ্যে, হিউজ কারদাসের চেয়ে প্রায় ৩০ বছরের ছোট ছিলেন। কারদাসের মৃত্যুর পর হিউজ সাহিত্যকর্ম পরিচালনা করতে এবং ক্রিকেট ও সঙ্গীতবিষয়ক অনেকগুলো সঙ্কলন সম্পাদনা করেন।
দেহাবসান
২৮ ফেব্রুয়ারি, ১৯৭৫ তারিখে লন্ডনের নাফিল্ড ক্লিনিকে তার দেহাবসান ঘটে। এর কয়েকদিন পূর্বে নিজ গৃহে অসুস্থ হয়ে পড়েন। তার শবানুষ্ঠান নিভৃতে পরিচালিত হয়। ৪ এপ্রিল দুই শতাধিক ব্যক্তি কভেন্ট গার্ডেনের সেন্ট পলসে উপস্থিত ছিলেন। কারদাসের ক্রিকেট বিশ্বের প্রতিনিধি, সাংবাদিক ও সঙ্গীতজ্ঞরা ছিলেন। ফ্লোরা রবসন ও ওয়েন্ডি হিলার বক্তব্য রাখেন। রয়্যাল ফিলহার্মোনিক অর্কেস্ট্রার ক্লিফোর্ড কার্জন মোজার্টের পিয়ানো কনসার্টো নং ২৩-এর দ্বিতীয় অধ্যায় মঞ্চস্থ হয়। ক্রিকেট লেখক ও ইতিহাসবেত্তা অ্যালান গিবসন ব্ল্যাকের আগুরিস অব ইনোসেন্স থেকে উদ্বৃতি তুলে ধরেন।
রচনাসমগ্র
এ তালিকায় কারদাস কর্তৃক রচিত গ্রন্থসহ সঙ্কলন, ভিন্ন লেখক, বই সম্পাদনা বা যৌথ রচনা অন্তর্ভুক্ত রয়েছে। তার মরণের পরও প্রকাশনা এর অন্তর্ভুক্ত। প্রকাশনার বছরটি মূল প্রকাশনার সাথে জড়িত। অনেক গ্রন্থই পুণঃপ্রকাশিত হয়েছে যার অধিকাংশই ভিন্ন প্রকাশনা সংস্থা থেকে হয়েছে।
উন্নাও লোকসভা কেন্দ্র
উন্নাও লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর উন্নাও শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।